Qashqadaryodagi zavodda yong‘in chiqdi. Bir kishi vafot etgani, besh kishi tan jarohati olgani aytilmoqda

Davomi: Qashqadaryodagi zavodda sodir bo‘lgan yong‘inda 5 kishi emas, 2 kishi jarohatlangan. Bir nafar shaxs vafot etgani tasdiqlandi
Qashqadaryo viloyatining G‘uzor tumanidagi “Sho‘rtanneftigaz” MCHJga qarashli zavodda yong‘in chiqdi. Bu haqda xabar bergan “Daryo” manbasi yong‘in 12:15 da gaz truba yorilishi oqibatida kelib chiqqanini, vafot etganlar ikki nafar kishini tashkil qilishini xabar qildi.

Viloyat Favqulodda vaziyatlar boshqarmasi axborot xizmati rahbari Sohib Vaitovning “Daryo” so‘roviga javoban ma’lum qilishicha, zavoddagi yong‘in bugun soat 13:15 da sodir bo‘lgan.

“Ayni paytda yong‘in o‘chirilgan. Bir kishi vafot etgan. Besh kishi tan jarohati olgan. Batafsil ma’lumot tez orada ma’lum qilinadi”, — dedi Sohib Vaitov.